Možnosť oddialenia menštruácie u 14-ročnej: konzultácia s lekárom je nutná.
Dobrý deň. 
Dcéra má 14 rokov, neužíva žiadné lieky ani nie je alergik. Chcem sa opýtať, či je možné jej zakúpiť nejaký liek na oddialenie menštruácie? Majú totižto zo školy naplánovanú akciu spojenú s vodnými aktivitami akurát v čase, kedy jej vychádza menštruácia.
Ďakujem za odpoveď.
Dobrý deň,
ďakujeme za Vašu otázku.
V súčasnosti nie je registrovaný žiadny voľnopredajný liek, ktorý by slúžil na oddialenie menštruácie.
Dostupný je liek Norethisteron Zentiva, ktorého výdaj je viazaný na lekársky predpis, preto o vhodnosti jeho predpísania musí vždy rozhodnuť gynekológ, prihliadnuc na aktuálny zdravotný stav pacientky.
Prajem pekný zvyšok dňa.
S pozdravom
Mgr. Emma Halás Haluščíková